V priebehu zajtrajšieho dňa začne cez naše územie postupovať studený front. Tento studený front prinesie na naše územie výrazné zrážky, ktoré budú na mnohých miestach kvapalné. Snežiť by malo len na horách od výšky 1000 m n.m. a postupne hranica sneženia klesne na 700 m n.m. Za týmto studeným frontom k nám z oblasti Severného mora začne prúdiť studený vzduch. Maximálne denné teploty sa od piatka do nedele budú pohybovať len od +4 do +10°C.
Hranica sneženia bude ďalej klesať a na severe sa bude pohybovať len okolo výšky 400 m n.m. V priebehu víkendu by na našom území malo zavládnuť premenlivé počasie s prehánkami a to najmä na severe územia. Tu budú od 400 m n.m. vo forme snehu. Vyhliadku na ďalší vývoj si pozrite TU.